Helvítið hófst með nauðgun móður
"Mitt helvíti hófst daginn sem mamma nauðgaði mér". Þetta er fyrirsögn á frétt á vef Aftenposten en hún er höfð eftir manni sem nýverið gaf út bók í Noregi þar sem hann lýsir hrottalegu ofbeldi sem varð fyrir í barnæsku af hálfu foreldra sinna. Samkvæmt Aftenposten eru drengir beittir kynferðislegu ofbeldi á hverjum degi í Noregi og þúsundir norskra karlmanna hafa aldrei greint frá ofbeldi sem þeir urðu fyrir í barnæsku þar sem slíkt ofbeldi þykir skömm.
"Du skal ikke spille mester over meg!" nefnist bók Kais Tells (dulnefni) þar sem hann lýsir því ofbeldi sem hann varð fyrir í barnæsku.
Hann segist hafa verið þriggja ára þegar mamma hans nauðgaði honum í fyrsta skipti. Næstu fjögur árin var honum nauðgað mörg hundruð sinnum og hvert skipti var atburðarásin keimlík.
Í fyrstu vissi pabbi hans ekki um ofbeldið eða þóttist ekki vita það. En það varaði ekki lengi því pabbi hans hóf einnig að beita hann kynferðislegu ofbeldi. Kannski ekki eins oft og móðirin en meira ofbeldi fylgdi nauðgununum; hótanir, barsmíðar og jafnvel líflátshótanir.
Í rannsókn sem vísað er til í umfjöllun Aftenposten kemur fram að 50-60% þeirra sem eru lagðir inn á geðdeild hafa verið misnotuð kynferðislega í barnæsku. 70% þeirra sem þurfa á neyðarinnlögn að halda hafa verið misnotuð kynferðislega.
Frétt Aftenposten
"Mitt helvíti hófst daginn sem mamma nauðgaði mér".
Þetta er fyrirsögn á frétt á vef Aftenposten en hún er höfð eftir manni sem nýverið gaf út bók í Noregi þar sem hann lýsir hrottalegu ofbeldi sem varð fyrir í barnæsku af hálfu foreldra sinna.
"Du skal ikke spille mester over meg!" nefnist bók Kais Tells (dulnefni) þar sem hann lýsir því ofbeldi sem hann varð fyrir í barnæsku.
Hann segist hafa verið þriggja ára þegar mamma hans nauðgaði honum í fyrsta skipti. Næstu fjögur árin var honum nauðgað mörg hundruð sinnum og hvert skipti var atburðarásin keimlík.